cyanic-selkie/wikianc huggingface dataset:
برکا دت
تعليم
برکا سينٽ اسٽيفنز ڪاليج، دهلي کان انگريزي ادب ۾ بي۔اي جي ڊگري حاصل ڪئي آهي. هن جامعہ مليہ اسلاميہ منجهان ماس ڪميونيڪيشن (انگريزي: Mass communication) ۾ ايم۔اي ڪئي آهي. برکا ڪولمبيا يونيورسٽي جي گريجوئيٽ اسڪول آف جرنلزم منجهان صحافت ۾ ايم۔اي جي ڊگري پڻ ماڻي آهي.
ڪيريئر
برکا پنهنجي صحافي زندگي جي شروعات اين ڊي ٽي وي تان شروع ڪئي. سال 1999 ۾ ڪارگل جنگ تي رپورٽنگ ڪيائين، جنهن ۾ برکا طرفان هڪ ميجر وڪرم باترا جو انٽرويو پڻ ڪيو ويو هيو، ان کانپوءِ برکا کي پوري ڀارت ۾ شهرت ملي هئي. انکانپوءِ برکا ڪشمير، پاڪستان، افغانستان ۽ ايران جي تڪرارن کي ڪوريج ڏني آهي. سال 2002 ۾ گجرات وڳوڙن کي رپورٽ ڪرڻ مهل برکا حملو ڪندڙن ۽ متاثر ماڻهن کي هندو ۽ مسلم سان سُڃاتو، جيڪو پريس ڪائونسل آف انڊيا جي اصول ۽ ضابطو کان ڀڃڪڙي ڪرڻ برابر هيو. برکا پنهنجي ڪيترن ئي ڪمن تي ناڪاري راءِ ماڻي آهي. برکا اين ڊي ٽي وي جي گروپ ايڊيٽر هئي، ۽ فيبروري 2015 ۾ صلاحڪار ايڊيٽر هئي. برکا 21 سال کانپوءِ جنوري 2017 ۾ اين ڊي ٽي وي کان الڳ ٿي وئي.
حوالا
زمرو:1971ع جون پيدائشون زمرو:ادب ۽ تعليم ۾ پدما شري حاصل ڪندڙ زمرو:جيئرا ماڻهو
مصطفي
مصطفي مان ڪيترائي مراد ٿي سگھن ٿا.
زمرو:سلجھائپ صفحا
حافظ محمد بخش خاصخيلي
حافظ محمد بخش خاصخيلي (انگريزي:Hafiz Muhammad Bux Khaskheli) برطانوي هندستان ۾ سنڌ ۾ جنم وٺندڙ سنڌي ٻولي جو شاعر هو.
زندگي جو احوال
حافظ محمد بخش خاصخيلي ولد سائين بخش خاصخيلي نوشهرو فيروز ضلعو جي مورو تعلقو جي نوان جتوئي ۾ 1932ع ڌاري جنم ورتو.
تعليم
هن شروعاتي تعليم مسلم اسڪول لونگ ڪوريجي مان ورتي. سنڌي فائنل جو امتحان پاس ڪيو. 1962ع ۾ ايس. وي جو ڪورس ڪيائين. هن اديب فاضل جو امتحان به پاس ڪيو.
علمي ادبي خدمتون
حافظ اول مال جو ڍڪ منشي هو. پوءِ هن پرائمري استاد طور علمي خدمتون سرانجام ڏنيون. تعليم کاتي ۾ 41 سال سروس ڪيائين. سنڌي ٻوليءَ جو شاعر، سگهڙ، اديب، مقرر ۽ استاد هو. هيءُ تعلقي موري ۾ اٽينڊنس اسسٽنٽ به رهيو. 1992ع ۾ نوڪريءَ تان رٽائر ٿيو. هيءُ بهترين شاعر هو. سندس شعر پاڻي تي اڄ پاڻي ٿيندو مقبول ٿيو ۽ ان نالي سان سندس ڪتاب پڻ ڇپيل آهن.
وفات
حافظ محمد بخش خاصخيلي، 25 ڊسمبر 2004ع تي وفات ڪئي.
حوالا
زمرو:شاعر
جان ٽائلر
جان ٽائلر آمريڪا جو ڏھون صدر. 1814 ۾ ھڪ سال لاء نائب صدر بہ رھيو. آمريڪي رياست ورجينيا جو ٽيويھون گورنر بہ رھيو.جان ٽائلر ورجينيا جي مشھور سياسي گھراڻي ۾ 29 مارچ 1790 ۾ جنم ورتو. ھي ورجينيا جي اسيمبلي جو ميمبر ٿيو ۽ بعد ۾ ورجينيا جو گورنر چونڊيو ويو.صدر ھيريسن جي وفات تي ھي آمريڪا جو پهريون نائب صدر ٿيو ۽ پوء صدر جون ذميداريون بہ اختيار ڪيائين. 1861 ۾ خانہ جنگي شروع ٿيڻ بعد ھي ڪنفيڊريٽ رياستن جي ڪانگريس ۾ چونڊجي آيو
ذاتي ۽ سياسي زندگي
جان ٽيلر 29 مارچ 1790 ۾ پيدا ٿيو. ھن جو پيءُ وليم ٽائلر ورجينيا جي اسيمبلي جو چار سالن تائين اسپيڪر رھيو ، پوءِ ورجينيا جو گورنر ۽ رچمنڊ جي ڊسٽرڪٽ ڪورٽ جو جج پڻ رھيو. ھن جي ماء جو نالو ميري ميرٽ ھيو جيڪا مشھور زميندار جي ڌيء ھئي. جان ٽائلر جڏھن ستن سالن جو ھيو تہ اڌرنگ جي جھٽڪي ۾ گذاري وئي ٻن ڀائرن ۽ پنجن ڀينرن سان گڏجي چارلس سٽي ڪائونٽي ۾ شھر کان ٻاھر گرين وي پلانٽيشن ۾ پيء جي ٻارھن سؤ ايڪڙ زمين تي ٺھيل گھر ۾ ھن جي پرورش ٿي پيءُ ٻارن جي تعليم ۽ تربيت لاءِ بھترين استاد رکيا. ٻارھن سالن جي عمر ۾ ھي ڪاليج آف وليم اينڊ ميري ۾ داخل ٿيو جتان 1807 ۾ سترھين سالن جي عمر ۾ گريجوئيشن مڪمل ڪيائين ان بعد ھن قانون جو مطالعو ڪيو. ھي 19 سالن جي ننڍي عمر ۾ غلطي سان وقت کان اول ورجينيا بار جو ميمبر ٿي ويو ۽ رچمنڊ شھر ۾ وڪالت شروع ڪيائين 1813 ۾ ھن چارلس سٽي لڳ ووڊ برن پلانٽيشن واري زمين خريد ڪئي ۽ 1821 تائين اتي رھيو thumb|چارس سٽي ڪائونٽي ڀرسانگرين وي پلانٽيشن جتي ٽائلر پيدا ٿيو 21 سالن جي عمر ۾ 1811 ۾ چارلس سٽي ڪائونٽي مان ورجينيا جي ھائوس آف ڊيليگيٽس جو ميمبر چونڊيو ويو جتي لاڳيتا پنج سال رھيو 1913 ۾ سندس پيءُ وفات ڪري ويو ۽ کيس ورثي ۾ پيءُ جي زمين ۽ 13 غلام ورثي ۾ مليا
thumb|ووڊ برن پلانٽيشن واري 1813–1821 رھائش آمريڪي ڪانگريس جي ريپريزنٽيٽو جان ڪلوپٽن جي وفات جي ڪري سيٽ خالي ٿي تہ ھن لاء ڪانگريس جو رستو ھموار ٿيو ۽ ورجينيا جي ڊسٽرڪٽ 23 واري تڪ مان 1816 ۾ ڊيموڪريٽڪ ريپبلڪن پارٽي جو ميمبر چونڊجي ويو آمريڪا جي ڪانگريس جي 16 اسيمبلي جنھن ۾ جان ٽائلر بہ ميبر ٿي چڪو ھو ان جو وڏو مسئلو غلاميءَ وارو سوال ھيو تہ اھا جاري رھي يا نہ. ٽائلر جو خيال ھو تہ ڪانگريس کي غلاميءَ واري معاملي ڇيڙڻ جو اختيار ناھي ھن 1820 ۾ صحت جي خرابي جي جواز سان اليڪشن ۾ بيھڻ کان پاسو ڪيو. ان جو ھڪ سبب اھو بہ ھو تہ ڪانگريس جي ميمبرن جي پگھار ڏاڍي گھٽ ھئي جنھن مان ٻارن جي تعليم مشڪل ھئي تنھنڪري ھن ٻيھر وڪالت شروع ڪئي پر1823 ۾ ٻيھر سياست ۾ شامل ٿي ويو ۽ ورجينيا جي ھائوس آف ڊيليگيٽس جو ميمبر چونڊيو ويو
thumb|upright|alt=An engraving of Tyler.|1826 ۾ ٽائلر بحيثيت گورنر ورجينيا
ڊسمبر 1825 ۾ ھي ورجينيا جي گورنر جو اميدوار ٿيو ۽ ھن جان فلائڊ سان مقابلو ڪري 131–81 جي فرق سان اليڪشن کٽي ويو. 1827 جي جنوري ۾ جنرل اسيمبلي کيس آمريڪي سينيٽ جي لاءِ 115۽110جي فرق سان سينيٽر طور چونڊيو.ھن 4 مارچ 1827 ۾  سينيٽ جي مدي شروع ٿيڻ سان   گورنر شپ تان استعيفا ڏني 1841 ۾ ھي آمريڪا جو پھريون نائب صدر ٿيو ان وقت ملڪ جو صدر ھيريسن ھيو.ٽائلر ان نئين وگ انتظاميہ ۾ اڪثر وقت گھر۾ گذاريندو هو thumb|alt=An illustration:Tyler stands on his porch in Virginia, approached by a man with an envelope. Caption reads "Tyler receiving the news of Harrison's death."|ٽائلر ورجينيا ۾ لفافو وٺندي جنھن ۾ ھيريسن جي موت جي خبر ھئي ھيريسن جي موت کان پوءِ 4 مارچ 1841 ۾ صدر جي حيثيت ۾ قسم کنيو.
thumb|upright=0.9|right|alt=Portrait of [[Letitia Christian Tyler|ٽائلر جي پھرين زال ليٽيٽيا ڪرسٽين جو آئل پينٽ پورٽريٽ]] ٽائلر آمريڪا جو واحد صدر آھي جنھن کي سڀ کان گھڻا ٻار ھيا سندس پھرين زال ليٽيٽيا ڪرسٽين(November 12, 1790 – September 10, 1842) مان کيس اٺ ٻار ھيا. thumb|upright=0.9|alt=Portrait of Julia Gardiner Tyler|ٽائلرجي ٻي زال جوليا گارڊينر جو پورٽريٽ
سيپٽمبر 1842 ۾ ليٽيٽيا جي اسٽروڪ جي ڪري موت ٿيڻ بعد ٽائلر جوليا گارڊينر (July 23, 1820 – July 10, 1889) سان شادي ڪئي جنھن مان کيس ست ٻار ڄاوا. ٽائلر غلاميءَ کي برو سمجھندي به ان جي حق ۾ ھو ھن جي غلامن جو تعداد چاليهن تائين ٿي ويو ھو.ھن جو خيال ھيو تہ غلاميءَ جي ھجڻ يا نہ ھجڻ جو فيصلو صرف رياستون انفرادي طور تي ڪري سگھن ٿيون ۽ اھو وفاق جو اختيار ناھي تہ غلاميءَ کي منسوخ ڪري ڊسمبر1841 ۾غلامي جي خاتمي جي حامي پبلشر جوشئا ليئيوٽ مٿس الزام ھنيو تہ ٽائلر غلام عورتن مان ڪيترائي ٻار ڄڻي وڪرو ڪيا ھيا پر ان الزام جو ڪو ثبوت نہ ملي سگھيو.
upright|thumb|right|alt=A large obelisk in a graveyard, with a bust of Tyler, and a black cast iron cage partially visible behind it.|ورجينيا جي شھر رچمنڊ۾ ھالي ووڊ نالي قبرستان ۾ ٽائلر جي قبر تي ٺھيل يادگار
خانہ جنگي ۾ ٽائلر ڪنفيڊريٽ ڪانگريس ۾ ويھندو رھيو 1862 رچمنڊ شھر جي ھوٽل جي ڪمري ۾ وفات ڪري ويو.
يو سي حيدرآباد سٽي 3
يونين ڪائونسل حيدرآباد سٽي 3 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ ڪاري موري ۽ لالو لاشاري پاڙو ۽ پٺاڻ ڳوٺ واقع آهن.
پائيدار ترقي
پائيدار ترقي (Sustainable Development) زندگيءَ جي معيار کي بهتر بنائڻ جي سرگرمي، جيڪا خاص طور تي انهن ملڪ ۾ سرانجام ڏني وڃي، جن جو سياسي، معاشي ۽ سماجي ڍانچو هيڻو ۽ مسئلا وڌيل هُجن. ان سلسلي ۾ اُسريل يا ترقي ڪيل ملڪن ۽ بين الاقومي ادارن طرفان اُسرندڙ يا ترقي ڪندڙ ملڪن جي مختلف شعبن ۽ ادارن لاءِ اهڙيون رٿائون جوڙيون وينديون آهن، جن جا اثر گهڻ مُدتي ٿين. انهن رٿائن ۾ اڏوتون ، رابطائي سرشتو، صحت، تعليم، صنعت ۽ فني سهڪار سميت گهڻا ئي شعبا اچي وڃن ٿا. رٿائن جي اوليت لاڳاپيل ملڪن جي ضرورتن کي نظر ۾ رکندي ڪئي وڃي ٿي.
زمرو:اقتصاديات زمرو:درسي علم زمرو:سماجيات
گووندا
پورو نالو گووِند اَرون آھوجا (پيدائش 21 ڊسمبر 1963ع)، گووِندا جي نالي سان گھڻو ڄاتو ويندڙ، ھندوستاني اداڪار، مزاح ڪار، ناچ ڪندڙ ۽ اڳوڻو سياستدان. ھندي فلمن ۾ ڪيل سندس ڪم جي ڪري گھڻو سُڃاتو وڃي ٿو. ھن ٻہ فلم فيئر اسپيشل ايوارڊ ۽ بھترين مزاح ڪاري تي ھڪڙو فلم فيئر ايوارڊ حاصل ڪيو آھي.
ساڄو|thumb|alt=Govinda, looking pensive in a purple satin shirt|Govinda at [[Katrina Kaif's birthday party in 2008]]
جيون ڪٿا
'''بالي ووڊ جي اداڪار گووندا (سڄو نالو گووندا ارجن آهوجا) جي وڏن جو ڳوٺ پاڪستان جي صوبي پنجاب جو گجرانوالا آهي، جِتي سندس پيءُ ارون آهوجا 1917ع ۾ ڄائو، جنهن لاهور جي انجنيئرنگ ڪاليج مان تعليم حاصل ڪئي. ان زماني جي هڪ پروڊيوسر محبوب خان کيس 1937ع ۾ ممبئي وٺي آيو ۽ پنهنجي فلم ”ايڪ هي راستا“ ۾ هيرو جو پارٽ ڏنائين. گووندا جي والد جي ائڪٽنگ جا جوهر 1940ع ۾ ٺهيل ”عورت“ فلم ۾ نظر اچن ٿا.'''
گووندا (Govinda) جي ماءُ نسيم''' (Naseem) مسلمان هئي، انگريزي وڪيپيڊيا موجب انڊين اداڪار گوندا جو بڻ سنڌي ۽ پنجابي آهي. اهو ته طئي آهي ته سندس والد پنجابي هو، ان جو مطلب ته گووندا جي ماءُ نسيم سنڌياڻي هئي. شادي کان پوءِ گووندا جي ماءُ نسيم پاڻ کي نرملا ديوي (Nirmala Devi) سڏائڻ لڳي. ارون (گووندا جو پيءُ) ۽ نسيم (ماءُ) پهريون دفعو سويرا فلم ٺهڻ دوران هڪ ٻئي سان مليا ۽ 1941ع ۾ شادي ڪيائون. چون ٿا ته ارون کي پوءِ پنهنجيون فلمون ٺاهڻ جو شوق ٿيو، پر پهرين ئي فلم جنهن جو هو پروڊيوسر ٿيو سخت ناڪامياب (فلاپ) وئي، کيس وڏو نقصان ٿيو، جنهن جي صدمي ۾ هو کٽ تي ڪريو ته مرڻ تائين بيمار ئي رهيو. سندن گهر ممبئي جي ڪارٽر روڊ تي هو، اهو وڪڻي ممبئي جي اتر ۾ ٻهراڙيءَ واري علائقي ويرار ۾ اچي رهيو، جِتي گووندا 1963ع ۾ ڄائو. گووندا سندس والد ارون جي ڇهن ٻارن مان سڀني کان ننڍو آهي. ان ڪري هن کي ننڍي هوندي کان وٺي گهر ۾ ”چي چي“ سڏين ٿا. ”چي چي“ پنجابي ٻولي جو لفظ آهي، جيڪا اڄ به گووندا جي گهر ۾ ڳالهائي وڃي ٿي ۽ ان لفظ جي معنيٰ آهي چيچ (هٿ جي ننڍي آڱر). گووندا جو پيءُ جيئن ته فلم نه هلڻ جي غم ۾ بيمار رهيو ان ڪري گووندا جي ماءُ نرملا ديويءَ هن کي نپائي وڏو ڪيو.
حوالا
''' [//en.wikipedia.org/wiki/Govinda_(actor)]
زمرو:1963ع جون پيدائشون زمرو:اداڪار زمرو:بالي ووڊ زمرو:پنجابي ماڻهو زمرو:جيئرا ماڻهو زمرو:سنڌي ماڻھو زمرو:شخصيتون زمرو:فلم
محمد باھليم
محمد باهليم: سلطان مسعود جي وڃڻ بعد سندس پٽ ارسلان شاهه حڪومت جو تاج پنهنجي سر تي رکيو ۽ محمد باهليم کي سنڌ ۽ پنجاب جي گورنري ڏني. ارسلان جي تخت تي ويهڻ وقت هن جو ڀاءُ بهرام شاهه مدد لاءِ سلطان سنجر سلجوقي وٽ ويو. سلطان سنجر فوج ڪاهي اچي غزني تي حملو ڪيو، جنهن ۾ ارسلان هار کائي هندستان ڀڄي ويو. سلطان سنجر غزني جي تخت تي بهرام شاهه کي ويهاري پاڻ خراسان موٽي آيو، ارسلان هندستان مان وڏو لشڪر وٺي غزني تي چڙهائي ڪئي پر بهرام شاهه هٿان مارجي ويو. بعد ۾ بهرام شاهه هندستان تي ڪيترائي حملا ڪيا ۽ هتان جي سردارن کي پنهنجو فرمانبردار بڻايو. بهرام شاهه جي زماني ۾ محمد باهليم ٻيهر بغاوت ڪئي پر ملتان ويجهو هڪ معرڪي ۾ مارجي ويو.. .
پاڪستان جو وزيراعظم
وزيراعظم پاڪستان ( Wazīr-ē Aʿẓam ، پاڪستان جي حڪومت جو سربراھ ھوندو آھي. ۽ رياست جو چيف ايگزيڪيٽو آھي. وزيراعظم ملڪ جي انتظاميہ جو سربراھ ھوندو آھي، قومي اسيمبلي ۾ سرڪار جي سربراهي ڪندو آهي، گڏيل مفادن واري ڪائونسل ۽ حڪومتي ڪابينہ جي سربراهي ڪندو آهي. قوم جو اڳواڻ ھوندو آھي ۽ ملڪ جا سمورا داخلي ۽ خارجي معاملا ان جي ڪنٽرول ۾ ھوندا آھن. گذريل چونڊيل وزيراعظم نوازشريف ھيو جنھن کي ملڪ جي سپريم ڪورٽ نا اھل قرار ڏئي ڇڏيو. ھن جي جاء شاھد خاقان عباسي ورتي. وزيراعظم کي قومي اسيمبلي جا ميمبر چونڊيندا آهن ۽ اڪثر اھو قومي اسيمبلي ۾ اڪثريتي پارٽي جو سربراھ ھوندو آھي. آئين مطابق انتظامي اختيار وزيراعظم کي ھوندا آھن جيڪو ڪابينہ جوڙي انتظام سنڀاليندو آهي. ملڪ جي فوجيسربراھن جي مقرري ۽ ٻين اھم معاملن ۾ آئين مطابق وزيراعظم صدر جو مکيہ صلاحڪار ھوندو آھي.  آئين جي ارڙھين ترميم ذريعي وزير اعظم جي عهدي جي اختيارن ۾ سڀني شعبن متعلق چڪاس ۽ توازن آندو ويو. پاڪستان ۾ وزيراعظم جو عھدو 1960 کان 1973 تائين ۽ وري 1977 کان 1985 تائين وزيراعظم جو عھدو موجود نہ ھيو انھن عرصن ۾ ملڪ ۾ مارشلا جو دؤر ھيو ۽ فوجي ڊڪٽيٽرن ملڪ جي صدر جو عھدو سنڀالي وزيراعظم جا اختيار پاڻ وٽ رکي استعمال ڪيا.
حوالا
زمرو:پاڪستان جا وزيراعظم زمرو:پاڪستان جو آئين زمرو:پاڪستان جي پارليامينٽ زمرو:پاڪستان جي سياست
ڪائنات جو نور
قرآن مجيد ۾ ٻڌايو ويو آهي ته:
اَللّٰہُ نُوۡرُ السَّمٰوٰتِ وَ الۡاَرۡضِ (النور: 35)
يعني هن سڄيءَ ڪائنات ۾ جتي به ڪا روشني يا سُهائي آهي، اها خدا جي ذات جي ڪري آهي. خدا جيڪڏهن روشني نه ڏي ته ڪنهن ٻئي هنڌان ڪنهن کي روشني ملڻ واري ناهي.
زمرو:مذهب زمرو:عقيدو
وياج
thumb|وياج کي عربي ۾ ربا چئبو آهي
وياج  اردو ۾ سود. اها قيمت جيڪا قرض وٺندڙ، قرض ڏيندڙ کي خاص مدي دوران مقرر سيڪڙي جي حساب سان ادا ڪندو آهي. وياج قرض تي ورتل رقم جي استعمال جو صرفو (charge) ھوندو آھي. وياج جي رقم اڳواٽ ئي تسليم شدہ ھوندي آھي جيڪا استعمال ڪرڻ واري طرفان بطور قرض ورتل رقم يعني زر اصل تي ھڪ مقرر مدت جي دوران واجب الادا ھوندي آھي. اھڙي طرح قرض طور ورتل رقم جي استعمال ڪرڻ جي خرچ کي سود يا وياج سڏيو ويندو آهي جيڪو عام طور تي سالياني في صد شرح جي طور تي لڳايو ويندو آهي. ڪنھن قرضدار طرفان اصل زر ۽ وياج جي ادائيگي ڊگھي عرصي تائين يا ٿوري عرصي جي قسطن ۾، يا يڪمشت ھڪ ئي وقت ڪري سگھجي ٿي ۽ ھر طريقي واري ادائيگي ڌرين جي وچ ۾ معاھدي تحت ڪئي ويندي آهي. ان کي سرعي (تڪڙو) تناسب پڻ سڏيندا آهن.
وياج جي ڪوريج جو تناسب
وياج جي ڪوريج (coverage) جو تناسب واجب وياج يا سود جي ادائيگين کي حاصل ٿيندڙ آمدني مان پوري ڪرڻ جو ھڪ پيمانو فراھم ڪندو آهي، جنھن کي وياج ۽ ٽيڪس ادا ڪرڻ کان اڳ واري ڪمائي بہ چوندا آهن. اھو تناسب ڪنھن فرم کي کنيل قرضن تي وياج جي چارج يا صرفي متعلق تحفظ جي مارجن جو اظھار ڪندو آهي. جيئن ته ان ۾ زر اصل جي ادائيگي شامل ناھي ھوندي ان لاء ڪنھن ڪمپني کي ان مجموعي حاصل ڪيل قرض جي قوت يا ادائيگي جي طاقت جو گھٽ يا وڌ اظھار بہ ڪندو آهي جيڪو مقرر چارج يا صرفي جي ڪوريج جي تناسب مان ظاھر ٿيندو آھي.
وياج جو مارجن
بينڪ ڏنل قرض تي جيڪو وياج وٺندي آھي اھا سودي آمدني آهي. ان مان جيڪو حصو بينڪ جي کاتيدارن کي انھن جي کاتن ۾ جمع رقمن جي بيلنس تي ادا ڪندي آهي اھو وري سودي خرچ سڏبو آھي. سودي آمدني مان سودي خرچ ڪٽڻ کان پوء جيڪو بينڪ لاء بچندو آهي ان کي سودي مارجن يا وياج جو مارجن (margin) سڏيندا آهن.
وياج جي شرح
وياج جي شرح قرض تي ورتل رقم جي استعمال جي اھڙي لاڳت (cost) کي چوندا آهن جيڪا بطور شرح (rate) لڳائي ويندي آهي. اھا شرح زر اصل تي وقت جي مدي لاء عام طور تي ھڪ سال جي لاء ھوندي آھي جنھن کي ساليانو وياج سڏيندا آهن. وياج جي شرح جو ضابطو حڪومت يا مرڪزي بينڪ جي طرفان لاڳو ڪيو ويندو آهي.
وياج جو اسلامي تصور
قرآن فرمائي ٿو تہ جيڪي ماڻهو ربا يا وياج کائن ٿا ان جو حال ان شخص وانگر ھوندو آھي جنھن کي شيطان شھي چريو ڪري ڇڏيو ھجي ۽ ان حالت ۾ ھجڻ جو سبب اھو آھي تہ اھي چوندا آهن ته بيع يا تجارت بہ تہ آخر ربا يا وياج جھڙي چيز آهي، جڏھن تہ الله بيع يا تجارت کي حلال ۽ ربا يا وياج کي حرام ڪيو آھي. تفھيم القرآن مطابق وياج لاءِ قرآن ۾ لفظ ربا استعمال ڪيو ويو آهي جنھن جي عربي ۾ معني آهي زيادتي يا اضافو. عربستان جا ماڻهو اصطلاحن ان لفظ کي زائد رقم لاءِ استعمال ڪندا ھئا جيڪا ڪو قرضدار ڪنھن قرضي کان ھڪ طئي ٿيل شرح مطابق اصل قرض ۾ ڏنل رقم کان وڌيڪ وصول ڪندو هو. ان کي اردو ۾ سود چوندا آهن. قرآن جي نازل ٿيڻ وقت عربن ۾ سودي معاملا ۽ انھن جا قسم رائج ھيا جن لاءِ عرب ربو جو لفظ استعمال ڪندا ھئا.
حوالا
زمرو:اقتصاديات زمرو:بينڪنگ
ٽرول (رياست)
ٽِرول آسٽريا جي اولھندي پاسي ۾ واقع ھڪ رياست جو نالو آهي. اھا رياست تاريخي ٽرول ڪائونٽي جو آسٽريائي حصو آهي. ھن رياست جي گادي جو هنڌ انسبروڪ آهي جيڪو رياست جو سڀ کان وڏو شھر پڻ آهي جنھن جي آبادي 2017 جي ڪاٿي مطابق 132236 آھي. جاگرافيائي لحاظ کان ھي رياست ٻن حصن ۾ ورھايل آھي جن ۾ اتر ٽرول ۽ ڏکڻ ٽرول شامل آهن. پکيڙ جي لحاظ کان اھا آسٽريا جي ٽين وڏي رياست آهي. ان جي پکيڙ 12683 چورس ڪلوميٽر آهي. ان جون حدون اوڀر ۾ سلزبرگ رياست سان، اولھ ۾ وورارلبرگ سان، اتر ۾ جرمني جي رياست بويريا سان، ڏکڻ ۾ اٽلي جي صوبي ڏکڻ ٽرول سان ۽ سوئيٽزرلينڊ سان ملن ٿيون. ھي رياست اوڀر الپس جبلن جي قطارن ۾ واقع آهي. ھتان جو سڀ کان بلند ترين مقام 3797 ميٽر اوچو آهي. ھن رياست ۾ 15 وڏا شھر واقع آهن جن ۾ انسبروڪ، ڪوفسٽيئن، ٽيلفس، ھال ان ٽرول، شواز، وارگل، لئينز، امسٽ، زرل وغيره شامل آهن. ھن رياست جي جي ڊي پي 2018 ۾ 34.6 ارب يورو ھئي جيڪا آسٽريا جي ڪل جي ڊي پي جو 9 سيڪڙو ھئي. رياست ۾ ڪل 9 ضلعا واقع آھن جن مان ھڪڙو انسبروڪ شھر تي مشتمل ضلعو آهي.
ويب 3
ويب 3 (ويب 3.0 طور پڻ سڃاتو وڃي ٿو) ورلڊ وائڊ ويب جي جديد سرجائڻ لاءِ هڪ خيال آهي جنهن ۾ decentralisation, بلاڪچين ٽيڪنالاجيون ۽ ٽوڪن تي ٻڌل اقتصاديات جهڙا تصورات شامل آهن. ڪجهه ٽيڪنالاجسٽ ۽ صحافين ان کي ويب 2.0 سان مقابلو مقابلو ڪرڻ جو نئون ٽيڪنالاجي سڏيو آهي. جتي اهي چون ٿا ته ڊيٽا ۽ مواد مرڪزي ڪمپنين جي هڪ ننڍڙي گروپ ۾ آهن ڪڏهن ڪڏهن "بگ ٽيڪ" پڻ حوالو ڏنو ويو آهي. ويب 3، 2014 ۾ "Ethereum" جي باني "گيون ووڊ" پاران ٺهرايو ويو، ۽ اها خيال 2021 ۾ cryptocurrency جي شوقينن، وڏين ٽيڪنالاجي ڪمپنين، ۽ وينچر ڪيپيٽل فرم ۾ دلچسپي حاصل ڪئي.
ايڪو پاليٽڪس
حوالا
زمرو:ماحول زمرو:سياست زمرو:سماج زمرو:بين الاقوامي لاڳاپا زمرو:دنيا
آبادي جو نالو
آبادي جو نالو (demonym، ; δῆμος dẽmos "people, tribe", ὄόνομα ónoma "name") جو مطلب آهي ملڪ ۾ رھندڙ ماڻھن جي شناخت يا سڃاڻپ جو نالو.
گيتا کانواڻي
شريميتي گيتا کانواڻي (Shrimeti Geeta Khanwani) (جنم 5 اپريل 1969) هندستان جي شهر اجمير ۾ جنم ورتو. هينئر هيءَ عمان ۾ رهندڙ هندستاني سنڌي ڳائڻي، گيت لکندڙ (ووڪلسٽ) ۽ سماجي ڪارڪن آهي. هن پنهنجي راڳ جي ڪيريئر جي شروعات اسڪول، ڪاليج ۽ ريڊيو تان 6 سال ڄمار ۾ ئي ڪئي هئي. ريڊيو تي راڳ ڳائڻ شروع ڪيائين ۽ موسيقي جي مختلف پروگرامن ۾ پرفارم ڪيائين. گيتا کانواڻي گهڻي ريت سنڌي سڀيتا جي واڌاري لاءِ پنهنجي گيتن کي وقف ڪيو آهي، سنڌي لوڪ گانن جهڙوڪ لاڏا (لاڏو هڪ سنڌي لوڪ ثقافتي گيت آهي، جيڪو ونهانوءَ شادي جي موقعي تي سنڌي مايون ڳائينديون آهن). گيتا کانواڻي سنڌي ميوزڪ گانن وسيلي سنڌي ثقافت کي پروموٽ ڪيو آهي، جيڪي جديد فورڪي 4K ٽيڪنالاجي سان تيار ڪيا ويندا آهن ۽ اهي سمورا گيت سندس يوٽيوب چينل تي پهچ لائق آهن. گيتا کانواڻي مائونٽ ايبي وٽ ايشوريا ويشو ودياتا آشرم ۾ پنهنجو پهريون آڊيو سي ڊي البم "بابا سي دل لگايا" لانچ ڪيو، جتي هن 30،000 ٻُڌندڙن سامهون سڌوسنئون راڳ ڳايو (لائيو پرفارم ڪيو) هيو. هن کي برهما ڪمارس ايشوريا وشو ودياتا آشرم باليووڊ راڳين سميت ڀڳتي گانا ڳائڻ لاءِ سنيهو موڪليو هيو.
اوائلي زندگي
گيتا 5 اپريل 1969 تي هندستان جي شهر اجمير ۾ جنم ورتو. سندس پيءُ شري ڌنومل ۽ ماءُ لڪشمي ديوي شيوڪاڻي جا 7 ٻچا آهن ۽ گيتا پنهنجي ڀائرن ڀينرُن ۾ ستين نمبر تي آهي. گيتا 1987 ۾ هڪ سنڌي واپاري همراهه کيمچند کانواڻيءَ سان پرڻو رچايو ۽ شادي کانپوءِ اومان ۾ ۾ رهائش اختيار ڪيائين، کين هڪ پياري ڌيءُ ريشما کانواڻي آهي.
تعليم
گيتا 1986 ۾ راجسٿان يونيورسٽي سان لاڳاپيل اجمير آدرش ڊگري ڪاليج وٽان بي ڪام جو اڀياس (تعليم) ماڻي هئي.
ڪُرتَ
گيتا کانواڻيءَ پنهنجي ميوزڪ ڪيريئر جي شروعات ننڍڻ کان ئي ڪئي هئي ۽ اسڪول، ڪاليج ميوزڪ چٽاڀيٽين ۾ پرفارم ڪندي هئي، جنهن ۾ کيس ڪيترائي انعام مليا جن ۾  لتا منگيشڪر ايوارڊ  پڻ ماڻيائين. راڳ جي سکيا گروجي شري ڍولڻ راهي کان سکيائين، جيڪو اسڪول ۾ سندس  ميوزڪ ٽيچر پڻ هيو. اوم شانتي برهما ڪماريس آشرم ۾ 10 هندي گانن تي ٻڌل پهريون ڀڄن البم "بابا سي دل لگايا" آندائين (لائونچ)، ڪرڻ سان پنهنجي راڳ جي ڪُرت (ڪيريئر) جي شروعات ڪئي. سندس ٻيو البم "بابا تيرا اپڪار" ۾ هندي ٻولي جا 10 گانا پڻ شامل هيا. گيتا ريڊيو گلوڪار جي حيثيت سان ريڊيو تي ميوزڪ ڪيريئر ڏانهن پنهنجو اڳيون پيرُ رکيائين ۽ پنهنجي رهنما گرو جي شري ڍولڻ راهي سان گڏجي پرفارم ڪيائين. هن ذڪر لائق سنڌي مشڪري اداڪار پرمانند پياسي، ميوزڪ ڪمپوزر جگديش لالواڻي، رميش نانڪاڻي ۽ سُڀاڳو چندناڻي سان پڻ گڏجي ڪم ڪيو آهي. سندس پهريون ميوزڪ گانن جو البم بابا سي ڊيز پاران سموري دنيا ۾ جاري ڪيو ويو هيو.
ڊسڪوگرافي
گيتا ٽري سنڌي ميوزڪ البم لانچ ڪيا جن ۾ ٽيٽيهه سنڌي گيت شامل هيا. سندس يوٽيوب چينل آف گيتا کانواڻي (سنگر) تي 35 کان وَڌيڪ وڊيو گانا رکيل آهن.
البمز
۽ سنڌي ميوزڪ جا ٽري البم اهي ويجهر ۾ سندس لاٿل ميوزڪ البمز هيا.
گانا
جهولڻ جي ڌمال (سنڌي ميوزڪ البم) جا هيٺِئين ريت گيت آهن.
سريندر ولاسائي
سريندر ولاسائي پهريون دلت برادري سان تعلق رکندڙ انگريزي ميڊيا جو صحافي آهي.
زمرو:1968ع جون پيدائشون زمرو:پاڪستاني هندو زمرو:جيئرا ماڻهو زمرو:سنڌي ماڻھو
داتا گنج بخش
علي ھجويري: ابوالحسن علي بن عثمان: الجلابي:. الھجويري: الغزني: داتا گنج بخش: مسلمانن ۾  ھڪ صوفي ولي سمجھيو ويندڙ بزرگ جنھن پنھنجي زندگي اسلام جي تبليغ ۾ وقف ڪئي. پاڻ سني مسلمان ۽ حنفي مذھب جي پيروي ڪندڙ ھو. ھن جو فارسيءَ ۾لکيل لکيل ڪتاب ڪشف المحجوب صوفي ازم جو مشھور ڪتاب آھي ھن جو نالو سيد علي ھيو، ڪنيت ابوالحسن ۽ لقب داتا گنج بخش.عام طور تي ھن کي داتا صاحب يا گنج بخش چوندا آهن. داتا جي معني بہ گنج بخش آھي. مشھور بزرگ خواجه معين الدين چشتي اجميري جڏهن ھندوستان آيو تہ ھن بزرگ جي مزار تي حاضري ڀري اتي ڪجھ عرصي لاءِ ترسي پيو ھو ۽ داتا صاحب جي شان ۾ شعر چئي عقيدت جو اظهار ڪيو ھئائين.
تفصيلي تعارف
پاڻ 400 ھجري ، 1009 ۾موجودہ افغانستان جي شھر غزني جي ھڪ وسندي ھجوير ۾ سيد محمد عثمان جي گھر ۾ پيدا ٿيو.پاڻ پنھنجي لاءِ نالي سان گڏ ھجويري يا جلابي لکندو .غزني شھر جي ارد گرد ھجويري ۽ جلاب جا ڳوٺ يا وسنديون ھيون جن مان ھجوير ۾ ھن جي ماء جو ڳوٺ ھو ۽ جلاب پيء جو. شادي کان پوءِ سندس والد جلاب مان ھجوير منتقل ٿي ويو. پاڻ حسني سيد ھو. ھن جي پيء ماء ۽ مامي تاج الدين اولياء جون قبرون غزني جي ڀرسان واقع آھن. ھن ابتدائي تعليم پنھنجي پيءُ عثمان ۽ مامي تاج الدين وٽ حاصل ڪئي. ھن جو مرشد جنيد بغدادي جي مسلڪ سان تعلق رکندڙ محمد ابوالفضل محمد بن الحسين الخلقي ھيو جنھن وٽ ھن ڪافي عرصو گذاريو.ھن جي مرشد جي وفات دمشق جي ھڪ ڳوٺ بيت الجن ۾ ٿي ۽ وفات وقت ھي ساڻس گڏ ھيو. داتا گنج بخش پنهنجي زندگيءَ ۾ ڊگھا سفر ڪيا. ھن خراسان، نيشاپور، سرخس، طوس، شام، عراق، خورستان، فارس، فرغانہ، ترڪستان، ۽ ھندوستان جي سياحت ڪئي. 431 ھجري ۾ لاھور ۾ آيو.لاھور جي اولھ ۾ رواوي درياء جي ڀر ۾ ھڪ قديم مندر ھيو انجي ڀرسان ھن سڪونت اختيار ڪئي ۽ مسجد تعمير ڪرائي ۽ گڏوگڏ مدرسو پڻ قائم ڪيو 20 صفر 465 ھجري يا 1074عيسوي ۾ وفات ڪيائين.
تصنيفون
داتا گنج بخش جو سڀ کان مشھور ڪتاب ڪشف المحجوب آھي جيڪو صوفي ازم جي موضوع تي لکيل آھي.ھن جي ڪتابن مان صرف ان جي محفوظ ٿي سگھڻ جو ذڪر ملي ٿو.ان کان علاوه مشھور انگريز ليکڪ رينالڊ الين نڪولسن مطابق ھن جي ٻين لکيل ڪتابن ۾ ھيٺيان شامل آهن:
حوالا
زمرو:1000ع جي ڏهاڪي جون پيدائشون زمرو:پاڪستان ۾ تصوف
علم
علم عربي لفظ آهي جنهن جي معني آهي ڄاڻ، علم جا ڪيترائي قسم آهن. ھي انسانن جي امتيازي خاصيت آهي. انسان جي زندگي جي مختلف شعبن ۾ ڏينهون ڏينهن ترقي جو راز علم ئي تہ آهي.
تجربي يا تفاعل سان حاصل ٿيندڙ ڄاڻ کي پڻ علم چئبو آهي.
يو سي حيدرآباد سٽي 13
يونين ڪائونسل حيدرآباد سٽي 13 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ رشي گھاٽ وارو علائقو شامل آهي.
وريل
ديھ وريل سنڌ جي ضلعي قمبر شهدادڪوٽ جي قبو سعيد خان تعلقي جي ھڪ ديھ جو نالو آهي جيڪا جمالي تپي ۾ واقع آهي. وريل نالو ھن ديھ تي ڳوٺ وريل تان پيو ھو.
جاگرافي
ھن ديھ جي اتر ۾ ديھ سير سيٽلمينٽ ۽ ديھ امام بخش، اوڀر ۾ ديھ جاڙي، اولھ ۾ بلوچستان ۽ ڏکڻ ۾ ديھ ٻيلاٽي واقع آهن. ھن ديھ جي مڪمل روينيو سروي ٿي آهي. سيف الله مگسي برانچ ھن ديھ مان وھندڙ آھي.
آبادي
2017 جي آدمشماري مطابق ھن ديھ جي ڳوٺن جي ڪل آبادي 787 ھئي جيڪا 120 خاندانن تي مشتمل ھئي. .
يو سي حيدرآباد سٽي 10
يونين ڪائونسل حيدرآباد سٽي 10 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ لياقت ڪالوني وارو علائقو شامل آهي.
زمرو:حيدرآباد ضلعي جون يوسيون
جي اين يو آزاد دستاويز اجازت نامو
thumb|جي ايف ڊي ايل جو لوگو گنو آزاد دستاويز اجازتنامو (انگريزي: GNU Free Documentation License) (مختصر GNU FDL يا رڳو جي ايف ڊي ايل، GFDL) آزاد دستاويزن جو هڪ ڪاپي ليفٽ اجازت نامو آهي، جنهنکي آزاد سافٽ ويئر فائونڊيشن (اوپن سورس) گنو منصوبو لاءِ تيار ڪيو آهي. هي اجازت نامو گنو عام عوامي اجازت نامو وانگر آهي، جيڪو پڙهندڙ وٽان نقل ۽ ڇپائي ۽ ترميم جي اجازت سميت سمورا نقل ۽ اشتقاق کي برابر اجازت نامو جي تحت جاري ڪرڻ جي گُهرَ ڪري ٿو. انهن نقلن کي وڪرو پڻ ڪري سگهجي ٿو، تنهن هوندي بہ جيڪڏهن وڏي تعداد ۾ (100 کان وڌيڪ) نقلَ (ڪاپيون) تيار ڪري وِڪرو ڪيون وينديون هجن تہ اصل دستاويز يا سورس ڪوڊ خريدارن کي ڏيڻ لازمي آهي.
زمرو:قانون حق ۽ واسطا
جالق
جالق (انگريزي: Jaleq or Jalaq) ايران جي صوبي سيستان ۽ بلوچستان جو ھڪ ننڍڙو شھر آھي جيڪو گلشن شھرستان (County) جي گاديءَ جو ھنڌ آھي. پاڪستاني سرحد جي ويجھو آباد ھن شھر جا اڪثر رھواسي بلوچ آھن ۽ بلوچي ٻولي ڳالھائين ٿا. 2016ع جي انگن اکرن مطابق ھن شھر جي آبادي 18،098 آھي. ھن شھر جو پراڻو نالو گلشن ھو. ھن شھر جي اوڀر ۾ پاڪسنان، اولھ ۾ سردشت، ڏکڻ ۽ ڏکڻ اولھ ۾ سراوان ۽  اتر اولھ ۾ خاش ۽ ميرجاوھ   موجود آھن.
قاجار بادشاھت واري زماني ۾ ھتي سردار ھندو ۽ سردار يار احمد جي پٽن جي وچ ۾ ھڪ خونريز جنگ لڳي ھئي جنھن ۾ سردار ھندو ۽ سندس گھرواري قتل ٿي ويا. سردار يار احمد جي پٽن ھتان جي قلعي تي قبضو ڪري ورتو. ھن شھر ۾ ڪيترائي تاريخي يادگارموجود آھن جن ۾ ھيٺيان وڌيڪ مشھور آھن :
حوالا
زمرو:ايران جا شهر
امن
thumb|[[ڪبوتر کي امن جي نشاني سمجھيو ويندو آھي.]] امن، پيس (Peace)، شانتي يا پرچاءَ جو عمل عالمي حوالي سان موجود مُختلف رياستن جي وچ ۾ شانتي ۽ سهپ ڀريي ماحول جي پَڪَ ڏياري ٿو ته مُختلف رياستون گهڻ-پاسائن معاملن ۾ لاڳاپا رکندي، هڪٻئي سان سڌريل نموني سان ورتاءُ ڪري رهيون آهن. اهڙي طرح اهي بنا ڪنهن وڳوڙ / جهيڙي جي عالمي سرشتي کي پرسڪون انداز ۾ هلائي رهيون آهن. ”امن“ يا شانتيءَ جي تصور کي عام طور جيئن بيان ڪيو ويندو آهي، ان مان چاڻ ملي ٿي ته عالمي لاڳاپن ۾ رهندي، لاڳاپيل ڌُرين ۾ دشمنيءَ وارو ماحول نه هجي، يا منجهن هڪ صحتمند يا هاڪاري لڳاپو قائم ٿيل هجي. ڏهاڙي زندگيءَ جو ڪاروهنوار هلائيندي، قومن جي تاريخ ۾ سماجي توڙي معاشي لحاظ کان تحفظ واري صورتحال هجي ۽ سندن سياسي تعلق ۾ برابريءَ ۽ انصاف جو ماحول موجود هجي. بين الاقوامي لاڳاپن ۾ ”امن“ جي وقت کي اهڙو زمانو تصور ڪيو ويندو آهي، جڏهن دُنيا ۾ مجموعي طور ڪو وڏو بحران، فساد، جنگ يا لڙائي ۽ جهيڙو نه هجي.
حوالا
زمرو:سياست زمرو:سماج زمرو:بين الاقومي لاڳاپا
گمشدگين خلاف عالمي ڏينهن
گمشدگين جو عالمي ڏينهن هر سال 30 آگسٽ تي ملهايو ويندو آهي. هن ڏينهن ملهائڻ جو مقصد کنڀي يا گرفتار ڪري گم ڪيل شهرين بابت ڄاڻ اجاگر ڪرڻ آهي. هي ڏينهن پهريون دفعو لاطيني آمريڪا جي ملڪ ڪوسٽاريڪا ۾ جبري گم ڪيل شهرين جي حق لاءِ ڪم ڪندڙ تنظيم 1981ع تي ملهايو، جنهن کان پوءِ سڄي دنيا ۾ هي ڏينهن هر سال ملهايو ويندو آهي.
حوالا
زمرو:انساني حق
ايلزبٿ ٻين (برطانيا)
ايلزبيٿ ٻين يونائيٽيڊ ڪنگڊم ۽ دولت مشترڪه واري حڪمراني ۾ ايندڙ 15 ملڪن جي راڻي يا رياستي شاھي سربراھ آھي جيڪا 21 اپريل 1926ع ۾ پيدا ٿي (راڻي جي جنم جي سرڪاري تاريخ ٻي آھي جيڪا اصل ناھي). ان جا عملداري وارا اختيار محدود ۽ آئين جي تابع آھن. ايلزبيٿ ميفيئر لنڊن ۾ پيدا ٿي ۽ جارج ڇهون ۽  ايلزبيٿ بووز لاين (ايلزبيٿ دي ڪئين مڌر) جي پھرين اولاد ھئي. 1936ع ۾ ايڊورڊ اٺين جڏھن تخت تان دستبردار ٿي ويو تہ ايلزبيٿ جو پيءُ جارج ڇهون بادشاھ ٿيو ۽ ان وقت کان ھي تخت جي تخت جي فرضي وارث ٿي. سندس گھر م تعليم جو بندوبست ڪيو ويو ۽ ٻي جنگ عظيم دوران ھن پنھنجي ذميواري سنڀالڻ شروع ڪئي. 1947 م ھن يونان ۽ ڊينمارڪ جي اڳوڻي شھزاديفلپ، ڊيوڪ آف ايڊنبرگ سان شادي ڪئي جنھن مان کيس چار ٻار پيدا ٿيا جن ۾ چارلس، اين، اينڊريو ۽ ايڊورڊ شامل آهن. 1952ر ۾ سندس والد وفات ڪئي تہ ان جي جاء تي يونائيٽيڊ ڪنگڊم جي راڻي ٿيڻ سميت دولت مشترڪه جي حڪمراني وارن ملڪن ھرھڪ آسٽريليا، نيوزيلينڊ، انڊيا ، پاڪستان، سائوٿ آفريڪا وغيره جي پڻ شاھي سربراھ رھي. انھن مان ڪافي ملڪ دولت مشترڪه جي حڪمراني مان پڻ آزاد ٿي ويا.
حوالا
زمرو:1926ع جون پيدائشون زمرو:جيئرا ماڻهو
سماعيل فقير جو قبرستان
سماعيل فقير جو قبرستان (انگريزي:Graveyard of Smail Fakir) مقامي طور سماعيل فقير جي نالي سان مشهور هيءُ قبرستان نهايت قديم آهي. هيءُ قبرستان سنڌ جي دادو ضلعو جي جوهي تعلقو جي ڪاڇو واري علائقي جي ڳوٺ هليلي ويجهو کيرٿر جابلو سلسلي ۾ هڪ ٽڪري تي موجود آهي. هن قبرستان ۾ سماعيل فقير جي ڇٽي طرز تعمير جو نهايت نادر نمونو آهي. ڇٽي ۾ سماعيل فقير جي قبر خانيدار آهي. هن قبرستان ۾ باقي قبرون پڻ خاندار آهن. هڪ قبر تي لفظ 'بحادين'(Behadin or Behdin) اڪريل آهي جيڪو زرتشتي مذھب کي ظاهر ڪري ٿو. تاريخ موجب 36-635ع ۾ ايران تي مسلمانن جي جنگ قادسيه وقت مسلمانن زرتشتين کي گبر چيو هو ته زردشتين پاڻ کي بحادين ڪوٺيو هو. هنن قبرن جي سيراندي ۽ پيراندي کليل آهي جنهن ۾ ميت جا هڏا پيل نظر اچن ٿا. وقت گذرڻ سان هڏا ڳري گم ٿي ويل نظر اچن ٿا. هيءُ قبرون پٿرن جي وڏن تراشيل سليبن سان خانيدار نموني جوڙيل آهن. سماعيل فقير جي ڇٽي به پٿرن جي گهڙيل ٿنڀن ۽ سليبن سان تعمير ٿيل آهي جن ۾ ڪو به مصالحو ڪم آيل نه آهي. ڇٽِيءَ جي اڻڌرا ڇت ۾ سورج مکي گل ۽ سج جي ڪرڻن جي نقش نگاري ٿيل آهي. قبرن جي طرز تعمير سبب ماهرن هن قبرستان کي زرتشتين جو قبرستان قرار ڏنو آهي.
حوالا
زمرو:تاريخ
اوڄو يا تاندورو
ھڪ کان وڏيڪ جيو گھرڙن جو اھڙو ميڙ جيڪو ڪو خاص حياتياتي عمل سرانجام ڏي ان کي اوڄو يا تاندورو چئبو آهي.
ھڪ کان وڏيڪ، مختلف تاندورن جو ميڙ جيڪو خاص حياتياتي عمل سرانجام ڏي ان کي عضوو چئبو آهي.
حسين بن ابراهيم
حسين بن ابراهيم: ان کان پوءِ بهرام شاهه، حسين بن ابراهيم کي سنڌ جو گورنر ڪري پاڻ غزني موٽي آيو ۽ 53 ــ 1152ع ۾ وفات ڪيائين. تخت جو وارث سندس پٽ خسرو شاهه بڻيو ۽ علاؤالدين غوري سان مهاڏو اٽڪايائين، پر منهن نه ڏئي سگهيو ۽ لاهور هليو آيو جتي 16 ــ 1160ع ۾ لاڏاڻو ڪري ويو.
وڌيڪ تفصيل
خسرو شاهه کان پوءِ سندس پٽ خسرو ملڪ غزنوي خاندان جو آخري حڪمران لاهور جي تخت تي ويٺو، جنهن ستاويهه سال حڪومت ڪئي ۽ سلطان شهاب الدين غوري هٿان گرفتار ٿي غزني پهتو، اهڙيءَ طرح غزنوي خاندان جي حڪومت پنهنجي پڄاڻيءَ تي پهتي.. .
معدو(عضوو)
معدو (انگريزي: stomach)
يو سي حيدرآباد سٽي 14
يونين ڪائونسل حيدرآباد سٽي 14 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ ٽنڊو طيب ۽ امن پاڙو واقع آهن.
گواتيمالا
گوئٽي مالا جو سرڪاري نالو جمهوريه گوئٽي مالا آھي. اھو وچ آفريڪا ۾ واقع ملڪ آهي جنھن جون سرحدون اتر ۽ اولھ ۾ ميڪسيڪو سان، اتر-اوڀر ۾ بيلز ۽ ڪيريبئن سمنڊ سان، اوڀر ۾ ھونڊوراس سان، ڏکڻ-اوڀر ۾ ايل سلويڊور سان ۽ ڏکڻ ۾ پيسفڪ سمنڊ سان ملن ٿيون. ان کي گادي جي هنڌ ۽ سڀ کان وڏي شھر جو نالو نوئيوا آهي جنھن کي گوئٽي مالا سٽي پڻ سڏيندا آهن.
تاريخ
ھن ملڪ جي سرزمين مايا تھذيب جو مرڪز ھئي جيڪا ميسو-آمريڪا تائين ڦھليل ھئي. سورھين صدي عيسويءَ ۾ اسپين ھن ملڪ جي سرزمين تي قابض ٿيو ۽ ان کي نئين اسپين جي وائسرائلٽي جو حصو بڻايو. 1821ع م گوئٽي مالا وچ آمريڪا جي وفاقي ريپبلڪ جي حصي جي حيثيت م آزاد ٿيو. 1841ع م اھو وفاق ثٽي ويو. ويھين صديءَ جي شروع ۾ ھتي لاڳاتار آمرن يونائيٽيڊ فروٽ ڪمپني، يونائيٽيڊ اسٽيٽس جي ٽيڪ تي حڪومتون ڪيون. 1944ع ۾ جارج اوبيڪو نالي آمر کي جمھوريت جي حق م ڪيل فوجي انقلاب ذريعي ھٽايو ويو ۽ ملڪ م سماجي ۽ معاشي سڌارا آيا. 1954ع ۾ يونائيٽيڊ اسٽيٽس جي مدد سان فوجي بغاوت ٿي جنھن سان ان انقلاب جو خاتمو آندو ويو. 1960 کان 1996 تائين يونائيٽيڊ اسٽيٽس جي حمايت يافتہ حڪومتن ۽ کاٻي ڌر جي باغين وچ ۾ گھرو ويڙھ ھلي. بعد م گڏيل قومن جي مدد سان امن معاھدو عمل ۾ آيو.
اپر آسٽريا
اپر آسٽريا آسٽريا جي نو رياستن مان ھڪ رياست جو نالو آهي. ان جي گادي جو هنڌ لينز شھر آھي. ان جون حدون جرمني، چيڪ ريپبلڪ ملڪن سان گڏوگڏ آسٽريا جي ٻين رياستن لوئر آسٽريا، اسٽيريا ۽ سلزبرگ سان ملن ٿيون. ھن رياست جي پکيڙ 11,982 km² آهي ۽ آبادي 1490000 اٿس. اھا پکيڙ ۾ آسٽريا جي چوٿين وڏي ۽ آبادي ۾ ٽين وڏي رياست آهي. 2018 ۾ ھن رياست جي يي ڊي پي 65.9 ارب يورو ھئي جيڪا ملڪ جي ڪل جي ڊي پي جو 17.1 سيڪڙو ھئي. ھي رياست 15 ضلعن ۾ ورھايل آھي ۽ ان ۾ ڪل 144 ميونسپالٽيون واقع آھن. ٽي ضلعا شھرن تي مشتمل آھن جن ۾ لينز، اسٽيئر ۽ ويلس شامل آهن.
آفتاب رضا مغل
آفتاب رضا مغل ولد جليل سيوهاڻي جو جنم 29 نومبر 1958ع تي ٿيو. پاڻ مئٽرڪ ۽ بي اي جي تعليم حيدرآباد مان حاصل ڪيائون. پاڻ سپاف جو اڳواڻ ۽ شهيد محترم بينظير ڀٽو جو ويجهو ساٿي رهيو آهي. ضياءُ الحق جي مارشل لا جي دور ۾ سرگرم سياسي ڪردار ادا ڪيائين. پاڻ ڪيترائي ڀيرا جيل به ويو. پاڻ هن وقت روزنامه عبرت ۽ سنڌو ۾ ڪالم لکندو آهي. سندس ڪالمن ۾ وطن پرستي نمايان آهي.
حوالا
زمرو:سنڌي ماڻهو زمرو:سيوھڻ جون شخصيتون زمرو:سنڌي ليکڪ زمرو:1958ع جون ولادتون
يو سي حيدرآباد سٽي 15
يونين ڪائونسل حيدرآباد سٽي 15 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ کيا آباد وارو علائقو واقع آهي.
نهرو
مادي جي سخت حالت کي نھرو مادو چئبو آهي. اھا حالت ان ۾ موجود ائٽمي بناوت سبب ٿئي ٿي. نھري حالت ۾ ائٽم بلڪل ڳتيل ھوندا آھن منجھن ڪا بہ وڇوٽي ناھي ھوندي.
تنتي سرشتو
تنتي سرشتو (انگريزي:nervous system) حيواني سرشتن مان ھڪ اھم ۽ سڌريل سرشتو آهي. ھن سرشتي جو مرڪزي عضوو دماغ آهي. ھن سرشتي جا ٻہ حصا ٿين ٿا.ھڪ مرڪزي تنتي سرشتو central nervous system ۽ ٻيو اطرافي تنتي سرشتو peripheral nervous system ٻنھن کي شارٽ فارم طور CNS ۽ PNS چيو ويندو آهي.
پاڪستان جي سينيٽ جو چيئرمين
چيئرمين، سينيٽ آف پاڪستان : سينيٽ يا مٿئين ايوان جو صدر ھوندو آھي. پاڪستان جي آئين مطابق چيئرمين ملڪ جي سينيٽ جو صدر ھوندو آھي ۽ پاڪستان جي سينيٽ چيئرمين ۽ ڊپٽي چيئرمين ھر ٽن سالن جي وقفي کان پوءِ چونڊيندي آھي ملڪ ۾ صدر جي غير موجودگيءَ ۾ سينيٽ چيئرمين صدر جا فرض نڀائيندو آهي. اھڙي صورتحال ۾ جيڪڏهن چيئرمين بہ موجود ناهي تہ اھا ذميداري قومي اسيمبلي جو اسپيڪر سنڀاليندو آهي اھڙي طرح صدر کان بعد اسپيڪر جو مقام رياستي سربراھي ۾ ٻيون نمبر ھوندو آھي.
يو سي حيدرآباد سٽي 16
يونين ڪائونسل حيدرآباد سٽي 16 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ صحافي ڪالوني، بڪرا منڊي، ديھ گجو، شاھ لطيف ڪالوني ۽ علي آباد واقع آهن.
پيراسائيٽولاجي
پيرا سائيٽولاجي ، علم حياتيات جي اھڙي شاخ آهي جيڪا مفت خور جاندارن جي باري ۾ معلومات مهيا ڪري ٿي.
يو سي حيدرآباد سٽي 17
يونين ڪائونسل حيدرآباد سٽي 17 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ سردار خان ڪالوني وارو علائقو واقع آهي.
مفت خور
مفت خور (انگريزي: parasite) جاندار اھڙا جاندار آهن جيڪي پنھنجي غذا پنھنجي ميزبان جي جسم مان حاصل ڪندا آهن.
گڏيل قومن جي انساني ماحولياتي ڪانفرنس
گڏيل قومن جي انساني ماحولياتي ڪانفرنس يا (يونائيٽيڊ نيشنس ڪانفرنس آن دي هيومن انوائرونمينٽ) پنج جون کان 16 جون 1972ع تي سويڊن جي گاديءَ جي هنڌ اسٽاڪ هوم ۾ پهرين گڏيل قومن جي انساني ماحولياتي ڪانفرنس ڪوٺائي وئي. ان ڪانفرنس ۾ 113 ملڪن جي نمائندن، بين الاقوامي غير سرڪاري تنطيمن ۽ بين الحڪومتي تنظيمن جي عيوضين پڻ وڏي انگ ۾ شرڪت ڪئي، ڪانفرنس ۾ بين الاقوامي سطح تي ماحولياتي سرگرمين بابت ويچار ڪندي ڪي اهم اصول طئي ڪيا ويا. ان کان سواءِ انساني سرگرمين جي ڪري ماحول تي پوندڙ ناڪاري اثرن جو جائزو وٺندي، عالمي سطح تي سهڪار جو اقرار ڪندي، ماحولياتي بهتريءَ لاءِ اڳڀرائيءَ تي زور ڏنو ويو.
حوالا
زمرو:سياست زمرو:گڏيل قومون زمرو:عالمي لاڳاپا زمرو:ماحولياتي گدلاڻ
يو سي حيدرآباد سٽي 19
يونين ڪائونسل حيدرآباد سٽي 19 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ مرزا محلو واقع آهي.
ڪميونٽي
برادري يا ڪميونٽي جاندارن جي اھڙي گروھ کي چيو ويندو آهي جيڪو مختلف خاندانن يا آبادين تي مشتمل هوندو آهي. مثال طور: شينھن ۽ زيبرا جي ڪميونٽي
ون ڊيزل
مارڪ سنڪليئر 18 جولائي 1967 ۾ ڄائو آمريڪا جي ھي فلمي اداڪار ، پروڊيوسر، ھدايتڪار ۽ اسڪرين رائيٽر پنھنجي فلمي نالي ون ڊيزل (Vin Diesel) جي نالي سان مشھور ٿيو. ھن فاسٽ اينڊ فيوريس، ڪراناڪل آف رڊڪ ، زينڊر ڪيج ۽ XXX   فلم  سيريز ۾ پنھجي ڪردارن جيڪري مشھوري ماڻي. ھن مزاحيہ فلم دي پيسيفائر(2005) ۽ ڪرائيم ڊراما فائينڊ مي گلٽي  جي ڪري بہ مشھور آھي.
ذاتي زندگي
ھي ڪيليفورنيا جي الاميڊا ڪائونٽي ۾ پيدا ٿيو جيڪو سندس ماء جو شھر ھيو. اتان ھي پنھنجي جاڙي ڀاء پاؤل سان گڏجي نيويارڪ آيو. ھن جي ماء جو نالو ڊيلورا شيرلين آھي سنڪليئر جي نيويارڪ ۾ پرورش آفريڪي نسل جي آمريڪي ويڳي پيءُ ارونگ ايڇ ونسينٽ ڪئي جيڪو اداڪاري سيکاريندڙ ۽ ھڪ ٿيئيٽر جو سنڀاليندڙ ھيو. پي جي خبر نہ ھجڻ جي ڪري ھن جو چوڻ آهي تہ ھن جي نسل جي پڪ ڪانھي. ھن جي ماء انگلش جرمن ۽ اسڪاٽش ھئي. ھي پنھنجي اصل پيء سان ڪڏهن بہ ناھي مليو
thumb|right|فاسٽ اينڊ فيوريس ۾ ڊيزل جي ڪار ھن جو آواز ڪافي اونھو آھي. ھن جو چوڻ آهي تہ ھن جي آواز ۾ اھا تبديلي 15 سالن جي عمر ۾ آئي. 2001 ۾ ھن فاسٽ ء فيورس فلم ۾ ساڻس گڏ ڪم ڪندڙ اداڪارا مشيل روڊريگز سان تعلقات شروع ڪيا ھن وقت ڊيزل ۽ ان جي موجوده پارٽنر ميڪسيڪن ماڊل پلوما جمنيز کي ٽي ٻار آهن جن ۾ ھڪ ڌيء ھانيا رلي آھي. جيڪا اپريل 2008 ۾ پيدا ٿي. پٽ ونسينٽ سنڪليئر 2010 ۾ پيدا ٿين. ھڪ ڌي پائولن 2015 ۾ پيدا ٿين. ان جو نالو ھن فاسٽ اينڊ فيوريس جي ھڪ ساٿي اداڪار پاؤل واڪر جي نالي تان رکيو جيڪو نومبر 2013 ۾ وفات ڪري ويو ھو. ھي واڪر جي نياڻيءَ ميڊو رين واڪر جو پڻ سنڀاليندڙ آھي. ھي پنھنجي ذاتي زندگي ۾ ٻين جي مداخلت ۽ تشھير پسند نہ ڪندو آهي.
فلموگرافي
thumb|2005 ۾ ڊيزل جي ميونخ ۾ نڪتل تصوير
حوالا
زمرو:1967ع جون پيدائشون زمرو:جيئرا ماڻهو
انور پنهور
ڪامريڊ انور پنهور ولد محمد صالح پنهور جي ولادت 18 آگسٽ 1959ع ڳوٺ “ٻڌڙ” تعلقي سيوهڻ شريف ۾ ٿي. انور پنهور ايم اي عالمي سياست ۾ ڪئي آهي. پاڻ پاڪستان ٽريڊ يونين سنڌ جو صدر پڻ رهيو آهي. سندس جا هي ڪتاب ڇپجي چڪا آهن:
ڪتاب
1. انقلاب 2004ع
2.وڏ چريو جزيرو
3. ڪارڪن ڪهاڻي
4. عوام پنهنجي انقلاب جي ڳولا ۾
6. سوشلسٽ انقلاب کان پوءِ پاڪستان (ترجمو)
ڪامريڊ انور پنهور مختلف اخبارن ۽ رسالن ۾ پنهنجا مقالا ۽ مضمون لکندو رهيو آهي،
حوالا
زمرو:سنڌي ليکڪ زمرو:سنڌي ماڻهو زمرو:سيوھڻ جون شخصيتون زمرو:1969ع جون ولادتون
ايئرپورٽس سڪيورٽي فورس ايڪٽ 1975
thumb| ايئرپورٽس سڪيورٽي فورس ايڪٽ 1975: Airports Security Force Act,1975: ھي قانون ذوالفقار علي ڀٽو جي حڪومت 18 ڊسمبر 1975 ۾ اسيمبلي مان منظور ڪرائي ملڪ ۾ لاڳو ڪيو. ان کان اڳ ھن قانون کي آرڊيننس ذريعي آندو ويو هو جنھن جو نالو ايئرپورٽس سڪيورٽي فورس آرڊيننس نمبر 12 سال 1975 ھيو جيڪو جن ايڪٽ جي پارليامينٽ مان منظوري سان منسوخ ٿي ويو.ھن ايڪٽ جو مقصد پاڪستان جي اندر ھوائي اڏن، ھوائي جھازن ۽ شھري ھوابازي جي تنصيبن جي حفاظت ۽ اتي قانون کي قائم رکڻ لاء ايئرپورٽس سيڪيورٽي فورس يا اي.ايس.ايف.(ASF) جو قيام ھيو. ھن قانون کي پوري ملڪ جي ھوائي اڏن  تي لاڳو ڪيو ويو.
ھوائي اڏن جي تعريف
ھن قانون ۾ ٻن قسمن جي ھوائي اڏن جو ذڪر آھي: ايئرپورٽ (airport) ۽ ايئروڊروم (aerodrome). ايئروڊروم جو مطلب اھڙو زميني يا پاڻي جو علائقو جنھن جي اھڙي ڊزائين ھجي يا جتي اھڙيون تنصيبون ھجن جو ان ذريعي اتي جھازن جي لاھڻ ۽ اڏارڻ جي سھولت جو بندوبست ڪيل ھجي ان کي ايئروڊروم چئبو. ھونئن تہ فوجي ايئر بيس بہ ايئروڊروم سڏجي ٿي پر ھن قانون ۾ اھا ايئروڊروم جي تعريف ۾ شامل ناھي ڇوتہ پاڪستان ۾ فوجي ايئر فورس لاءِ علحده قانون آھن. ايئرپورٽ جي معني اھڙو ايئروڊروم جنھن کي وفاقي حڪومت جي نگرانيءَ ۾ شھري ھوابازي (civil aviation) جي  سھولت لاء ڪافي ترقي ڏنل  ھجي. ايئروڊروم ۾ شھري ھوابازي جي معيار واري سھولت ڏنل نہ ھوندي آھي. ايئر سروس جو ھن قانون تحت مطلب آھي پبلڪ ٽرانسپورٽ سميت ھر ڪم لاءِ شھري ھوابازي جي لاءِ جھازن جي سھولت ڏيڻ. ھن قانون ۾ ھر قسم جي جھاز کي ايئرڪرافٽ سڏيو ويو آهي نہ رڳو جھاز پر ان ۾ ھوائي ڦوڪڻا(balloons), گلڊر به شامل آهن.
ايئرپورٽس سيڪيورٽي فورس جون ذميداريون
ھن قانون تحت ايئرپورٽن جي حفاظت لاءِ فورس کي ايئرپورٽس سيڪيورٽي فورس سڏيو ويندو جنهن جو انچارج ڪمانڊر سڏبو ۽ ان فورس قائم ڪرڻ جو اختيار وفاقي حڪومت جو آهي. ھن فورس جو ڪم ايئرپورٽن ۽ ايئروڊرومن تي ، جھازن، شھري ھوابازي جي تنصيبن کي ناجائز مداخلت يا اھڙي مداخلت جي خطري کان حفاظت ڏيڻ.ھي فورس ھر قسم جي سرڪاري، غيرسرڪاري، تنظيمن ي تنصيبن ۽ سامان جي حفاظت جي لاءِ بہ ذميدار ھوندي. ھي فورس ايئرپورٽن تي موجود ماڻھن جي ايئرڪرافٽ رولز 1937 تحت مناسبت ھلت قائم رکڻ لاءِ بہ ذميدار ھوندي ۽ ايئرپورٽ جي اندر ھلندڙ زميني گاڏين جي حدن اندر ھلڻ لاءِ بہ ذميدار ھوندي. ھن فورس جي اھا بہ ذميداري ھوندي تہ ايئرپورٽن تي امن ۽ امان قائم رکي ۽ اتي واقع ٿيندڙ ھر ڏوھ جي نوٽس وٺي .فورس جي لاءِ لازمي ھوندو تہ وفاقي حڪومت طرفان گزيٽ ۾ نوٽيفڪيشن ذريعي ڏنل ھر ذميداري جي بجاآوري ڪري.فورس سول ايويئيشن آرڊيننس 1960 جي  ۽ سول ايويئيشن رولز 1978 ۾ ڄاڻايل حڪمن جي بہ بجا آوري ڪري. ھن ايڪٽ جي قلم 6 تحت فورس جي آفيسرن جي اھا بہ ذميداري آهي تہ ھوائي جھازن جي مسافرن جي، انھن جي سامان جي ۽ ڪارگو وغيره جي حفاظت ڪري ۽ موثر قدم کڻي ھاءجيڪنگ ، سبوتاژ، ۽ بم ڌماڪن، خطرناڪ شين ، ھٿيارن ۽ بارود  کڻڻ کي روڪي ، ۽ ڪسٽم ايڪٽ 1969 ۾ تحت ماڻھن ۽ انھن جي سامان جي تلاشي وٺي منشيات ڳولي. فورس بڻ جي ڪمانڊر کي اختيار آھي تہ ھاءجيڪنگ  ۾ جھاز جي لھڻ بعد فوج  ۽ سول ايجنسين کي مدد لاءِ طلب ڪري سگھي ٿو. ھن فورس جي آفيسرن کي پوليس ايڪٽ 1861 ۽ ڪرمنل پروسيجر ڪوڊ 1898 تحت ٿاڻي جي انچارج کي مليل سڀ اختيار پڻ حاصل آھن.
سيف الملوڪ
سيف الملوڪ: سلطان شهاب الدين پنهنجي هڪ فوجي جرنيل قطب الدين ايبڪ کي لشڪر سان گڏ سنڌ تي ڪاهه ڪرڻ لاءِ موڪليو. قطب الدين ايبڪ سنڌ کي ٽن مهينن اندر فتح ڪري ۽ سنڌ جون واڳون سيف الملوڪ کي ڏئي پاڻ دهلي هليو آيو. سيف الملوڪ (هجري سنه 582-1186ع) جيئن قطب الدين کي ترت دهليءَ تي ڪاهه ڪرڻ جو حڪم مليو، تنهن ڪري هو سيف الملوڪ کي ملتان ۽ سنڌ جو گورنر مقرر ڪري پاڻ دهليءَ ڏي روانو ٿيو. دهلي فتح ٿيڻ ڪري سلطان شهاب الدين محمود غوري قطب الدين کي دهليءَ جو گورنر مقرر ڪيو ۽ لاهور، ملتان خواهه سنڌ جا پرڳڻا به سڌيءَ طرح سندس زيردستيءَ ۾ ٿيا. قطب الدين جيئن هندستان ۾ پنهنجي ملڪ جي حد وڌائيندو رهيو، تيئن سنڌ ۾ به هجري سنه 603 (1206ع) ۾، شهاب الدين محمد غوري کوکرن جي هٿان شهيد ٿيو، تنهن ڪري قطب الدين پاڻ کي دهليءَ جو خودمختيار بادشاهه سڏايو ۽ غلام گهراڻي جو مضبوط پايو ٻڌائين.
وڌيڪَ تفصيل
سلطان شهاب الدين غوري جي وفات کان پوءِ هندستان جو غزني سان تعلق ختم ٿي ويو ۽ هتي خاندان غلامان جي آزادي ۽ خود مختيار حڪومت قائم ٿي، جنهن جو قطب الدين ايبڪ پهريون بادشاهه هو.
اسد قیصر
اسد قیصر (15  نومبر 1969 ۾ ڄائو. پاڪستاني سياستدان جيڪو قومي اسيمبلي جو ميمبر ٿي  آگسٽ 2018 ۾ ساڳي ايوان جو اسپيڪر ٿيو. ان کان اڳ خيبرپختونخواھ صوبائي اسيمبلي جو ميمبر 2013 ۾ ميمبر ٿيو ۽ ساڳي سال ان اسيمبلي جو اسپيڪر ٿيو ۽ 2018 تائين بطور اسپيڪر ڪم ڪيائين
ذاتي زندگي
15 نومبر 1968 ۾ مرغوز يونين ڪاؤنسل ،  ضلعي صوابي ۾ پيدا ٿيو. . ھن ابتدائي تعليم مرغوز جي سيڪنڊري اسڪول مان حاصل ڪيائين. گريجوئيشن گورنمينٽ پوسٽ گريجوئيٽ ڪاليج صوابي مان ڪيائين جيڪا پشاور يونيورسٽي سان منسلڪ آهي  ۽ بيچلر آف آرثس جي ڊگري حاصل ڪئي.
سياسي ڪيريئر
ھن سياسي ڪيريئر جو آغاز جماعت اسلامي کان ڪيو. 1984 م ڪھوٽا ڪاليج صوابي ۾ جماعت اسلامي جي شاگرد ونگ ، اسلامي جميعت طلبا جو ناظم مقرر ٿيو 1995 ۾ جماعت اسلامي، پاڪستان جي نوجوانن جي ونگ ، پاسبان جو  ڊويزنل صدر ٿيو.. 1996 ۾ پاڪستان تحريڪ انصاف ۾ شامل ٿيو. ۽ ساڳي سال تحريڪ انصاف ضلعي صوابي جو صدر ٿيو. 2008 کان 2013 تائين تحريڪ انصاف خيبرپختونخواھ جو صوبي جو صدر رھيو. 2013 ۾ پاڪستان تحريڪ انصاف جي ٽڪيٽ تي صوابي ضلعي ۾ قومي ۽ صوبائي اسيمبلي جي سيٽن تي ساڳي وقت اليڪشن کٽي آيو جن مان صوبائي اسيمبلي جي سيٽ تي ميمبرشپ جاري رکي قومي اسيمبلي جي سيٽ خالي ڪيائين ، ۽ صوبائي اسيمبلي جو اسپيڪر منتخب ٿيو.2018 پي ڪي 44 صوابي II مان چونڊجي آيو. ھن 31658 ووٽ کڻي عوامي نيشنل پارٽي جي ضامن شاھ کي شڪست ڏني. ساڳي اليڪشن ۾ ايم سي 218 صوابي I تان بہ چونڊجي آيو. جتان ھن 78970 ووٽ کڻي مولانا فضل علي حقاني کي شڪست ڏني. ھن صوبائي اسيمبلي واري سيٽ خالي ڪئي ۽ بطور ميمبر قومي اسيمبلي قسم کنيائين 10 آگسٽ 2018 تي پاڪستان تحريڪ انصاف کيس اسپيڪرشپ لاء نامزد ڪيو 15آگسٽ تي اسپيڪر قومي اسيمبلي چونڊجي ويو ھن 176 ووٽ کنيا ۽ سندس مخالف اميدوار سيد خورشيد احمد شاھ 146 ووٽ کنيا
جوائنٽ اسٽاڪ ڪمپني
200px|right|thumb|[[ڊچ ايسٽ انڊيا ڪمپني جي پاڻي جي جھاز جو ٺاھيل نقل.ڪمپني جھازن جو نالو ايسٽ انڊيا مينرکيو ھو.نيدرلينڊز جي ھيء ڪمپني1602 ۾ ٺھي ۽ دنيا جي پھرين منظم ۽ جديد جوائنٽ اسٽاڪ ڪمپني ھئي        ]]
مشترڪ سرمائي واري ڪمپني يا جوائنٽ اسٽاڪ ڪمپني (Joint-stock Company)، ھڪ اھڙي ڪاروباري ھستي يا وجود (Entity) جو نالو آهي، جنھن ۾ ڪمپني جي سرمايي يا موڙي (Stock) جي حصيدار خريد ۽ فروخت ڪري سگھن ٿا. ان ڪمپني جو ھر حصيدار ڪمپني جي سرمايي يا اسٽاڪ جو جزوي مالڪ ھوندو آھي ۽ انجي ان حصي جو مالڪي وارو سرٽيفڪيٽ پڻ جاري ٿيندو آهي، سرمائي جي سيڙپ جي عيوض ان سرٽيفڪيٽ آف انڪارپوريشن ذريعي اھو ڪمپني ۾ شامل ٿي ويندو آهي حصيدار پنھنجي ان حصي کي ڪنھن ٻئي کي وڪڻي منتقل ڪري سگھندو آھي ۽ ان منتقلي سان ڪمپني تي ڪوبہ اثر نہ پوندو آھي.
جديد دؤر ۾ آبادي جي اضافي ۽ ان جي ضرورتن جي دائري جي وسعت ۽ ضرورت جي شين جي طلب ۾ اضافي جي ڪري وڏي سرمائي جي ضرورت پئي ٿي جيڪو ڪنھن ھڪ شخص يا ڪنھن ھڪ گروھ جي وس جي ڳالهه ناهي ان صورتحال کي منھن ڏيڻ لاءِ گڏيل يا مشترڪ سرمائي واريون ڪمپنيون وجود ۾ آئيون.اھا مشترڪ سرمائي جي ڪمپني قانون ۾ ھڪ مصنوعي شخصيت تصور ڪئي ويندي آھي جيڪو اصل ۾ حقيقي ماڻھن تي مشتمل ھڪ گروھ ھوندو آھي جنھن کي قانون ھڪ مخصوص نالي سان ھڪ شخص تصور ڪندو آھي جنھن جي نمائندگي ڪمپني جا ڊائريڪٽر ڪندا آهن. ڪمپني جو پنھنجو وجود ان جي ٺاھيندڙن يا مالڪن جي وجود کان علحده ھوندو آھي ان ڪري مالڪن يا حصيدارن يا ڊائريڪٽرن جي بدلجڻ سان ڪمپني جي وجود تي ڪو اثر نہ پوندو آهي.ڪمپني جو وجود مصنوعي ھجڻ جي باوجود قانون ۾ ڪمپني کي اصلي وجود رکندڙ شخصن وانگر حق ۽ ذميداريون ھونديون آھن. ڪمپني ڪنھن تي بہ دعوا ڪري سگھي ٿي ۽ ڪمپني تي بہ ڪو دعوا ڪري سگھي ٿو. حصيدار جو وجود الڳ ھجڻ ڪري اھو بہ ڪمپني تي دعوا ڪري سگھي ٿو. ڪمپني مصنوعي شخصيت ھجڻ جي ڪري دستخط نہ ٿي ڪري سگھي تنھنڪري ڪمپني جي ھڪ مشترڪ مھر ٿيندي آھي جيڪا ڪمپني جي سيڪريٽري جي نگراني ۾ ھوندي آھي جيڪو ان جو استعمال بورڊ آف ڊائريڪٽرز جي مرضيءَ سان ڪندو آهي جڏھن بہ ان مھر کي ڪنھن دستاويز تي لڳائبو آھي تہ ڪمپني جا ٻہ ڊائريڪٽر شاھدن جي حيثيت ۾ اتي صحيح ڪندا آهن.جيئن تہ ڪمپني جو ھڪ الڳ مصنوعي وجود ھوندو آھي تنھن ڪري ڪمپني طرفان کنيل  قرض  بہ ڪمپني جي ذميداري ھوندا آھن ۽ انھن قرصن جو حصيدار ذميدار  نه ھوندو آھي. ان جي ذميداري  ان جي حصي تائين محدود ھوندي آھي. جيڪڏھن ڪمپني مالي گھوٽالي جو شڪار ٿئي ٿي تہ حصيدار صرف پنھنجي حصي جيترو ذميداري ۾ ٻڌل رھندو ان کان وڌيڪ ذميداري صرف ڪمپني جي ھوندي آھي. ڪمپني جو وجود مسلسل ھوندو آھي ڪنھن بہ حصيدار يا ڪمپني جي ڊائرہڪٽر جي موت سا ڪمپني جي وجود تي ڪو اثر نه پوندو آھي.جيڪڏھن ڪنھن حصيدار  جو ڏيوالو نڪري ٿو تہ ڪمپني تي ڪوبہ اثر نہ ٿيندو.ھن  دؤر جي ڪارپوريٽ يا ڪمپنين جي قانون ۾ جوائنٽ اسٽاڪ ڪمپني جو بدل انڪارپوريشن ۽ محدود ذميداري (limited liability) آھي تنھن ڪري  جوائنٽ اسٽاڪ ڪمپني ھاڻي ڪارپوريشن ۽ لميٽيڊ ڪمپني کي چئبو آهي. جوائنٽ اسٽاڪ ڪمپني کي حصيدار نہ پر انھن طرفان چونڊيل ڊائريڪٽر ھلائيندا آهن جن جي چونڊ سالياني عام گڏجاڻي ۾ ٿيندي آهي. حصيدار کي سالياني رپورٽ کي منظور ڪرڻ يا رد ڪرڻ لاء ۽ کاتن جي چڪاس (audit) لاءِ ووٽ جو حق رکندا آهن.
يو سي حيدرآباد سٽي 20
يونين ڪائونسل حيدرآباد سٽي 20 پاڪستان جي صوبي سنڌ جي ضلعي حيدرآباد جي تعلقي حيدرآباد سٽي جي ھڪ يونين ڪائونسل جو نالو آھي. ھن يونين ڪائونسل ۾ ساگر ڪالوني واقع آهي.
ايڪو سسٽم
قدرتي ماحول جو اھڙو حصو جنهن ۾ جاندار ۽ بي جان جزا ھڪٻئي تي ڀاڙيندا ھجن تنھن کي ايڪو سسٽم چئبو آهي. ڌرتيء تي موجود سڀئي ايڪو سسٽم گڏجي ڪري ڌرتيء جو دائرہء حيات جوڙين ٿا.
حياتي جو دائرو
حياتي جو دائرو ڌرتيءَ تي موجود سڀني ايڪو سسٽمن جي مجموعي کي چيو ويندو آهي. ھن دائري ۾ ڌرتيءَ تي موجود سڀئي حيات اچي وڃي ٿي.
ايٽم
مادي جو خاصيتن جي بنياد تي ننڍي ۾ ننڍو ذرڙو جيڪو وڏيڪ ورڇجي نہ سگھي ان کي ايٽم يا جوھر چئبو آهي.
ايٽم ۾ وڌيڪ ننڍڙا ذرڙا ٿيندا آهن جن تي مختلف ڀرتيون يا بار موجود ھوندا آھن.
موت
120px|thumb|موت جو پتلو موت---Death: ڪنھن بہ زندہ وجود ۾ سمورن حياتياتي ڪمن جي رڪجي وڃڻ جو نالو موت آھي. موت جا ڪيترائي سبب ھوندا آھن جن ۾ لاعلاج بيماري (Terminal Disease),اوچتو حادثو ۽ طبي سبب شامل آهن.لاعلاج بيماري جي تشخيص ٿيڻ کان پوءِ بيمار ۽ ان جا عزيز يا ويجھا ماڻھو انجي مرڻ جي تياري شروع ڪندا آهن. لاعلاج قرار ڏنل شخص ٻين جذباتي ڪيفيتن سان گڏوگڏ ڊپريشن مان پڻ گذرندو آھي ۽ آخرڪار موت جي حقيقت کي سمجھندي کيس قبول ڪندو آھي.موت جي سببن ۾ وڏا سبب آمريڪا ۾ ڪينسر ۽ دل جي بيماري آھن .ان کان علاوه حادثو، ڦڦڙن جون بيماريون، ذيابيطس،جگر  جي خرابي (Cirrhosis)۽ قتل وغيره ھوندا آھن. مرڻ کان ٿوري دير پوءِ جسم خراب ٿي ڳرڻ شروع ڪندو آهي.
جيڪي حادثا پيش اچن ٿا، انهن ۾ سڀ کان وڏو حادثو، موت جو حادثو آهي. موت جو شڪار هر ماڻهو لازمي طور تي ٿئي ٿو. پوءِ ڇو نه اهو امير هجي يا غريب. ڪمزور هجي يا ڏاڍو. ”وان بيرين “ مطابق ته اهو اينڊريو لانگAndrew long) ) هيو، جنهن پهريون دفعو موت بابت ڏند ڪٿائن کي گڏ ڪري انهن جي درجه بندي ڪئي، 1917ع ۾ فرنز بائوس Farnz Boas)) اتر آمريڪا جي انڊين ۾ موجود موت بابت ڏند ڪٿائن تي هڪ مضمون لکيو، 1936ع ۾ سڀ کان اول هرمنHermenn) ) موت بابت ڏند ڪٿا جي درجه بندي ڪئي هئي ۽ 1951ع ۾ آفريڪا ۾ موت بابت ڏندڪٿا جي درجه بندي ابراهام سنس Abraham sns) )ڪئي، هن موت بابت ڏند  ڪٿائن نقشن سميت ڏنيون هيون ته موت جي ڪارڻ بابت ڪٿي ڪٿي ڇا ٿو سوچيو وڃي. ڪيترن ئي مذھبن ۽ ثقافتن ۾ مرڻ کان پوءِ وري زندہ ٿيڻ،۽ دائمي سزا ۽ جزا واري زندگيءَ جو تصور آھي.
معني ۽ مطلب
موت عربي ٻوليءَ جو لفظ آهي جنھن جي معني آهي فوت ٿيڻ جو عمل يا وفات.انگريزيء ۾ لفظ death ٿيندو آهي جيڪو پروٽو انڊو يورپين ڌاتوءَ dheu مان نڪتل آهي جنھن جي معني آهي مرڻ وارو/واري مرحلو يا عمل يا حالت.
موت جا آثار
اک جي ماڻڪي (pupil) تي روشنيءَ جو اثر نه ٿيڻ؛ اکين جو گرميءَ جي ھيجان جي ڪا موٽ نہ ڏيڻ؛ کاڏي تي ريفليڪس ھٿوڙي سان چڪاس لاء ٺوڪ تي کاڏي  جو ريفليڪس واري حرڪت سان موٽ نه ڏيڻ؛ ڪاڪڙي کي ڇھڻ سان اوڪارو نہ اچڻ يا گئگ رفلڪيس نه ٿيڻ؛ سور جو احساس نہ ٿيڻ؛ ساھ جو بند ٿي وڃڻ؛ جسم جو گرميءَ جو پد 86 فارنھائيٽ يا 30 سينٽي گريڊ کان مٿي ٿي وڃڻ؛ مٿئين سموري حالتن جو ٻارھن ڪلاڪ برقرار رھڻ؛ مٿئين سموري حالتن جو ڇھن ڪلاڪن تائين برقرار رھندي اليڪٽروائنسيفلوگرام ۾ سڌي لڪير جو اچڻ؛ اينجوگرافي ۾ دماغ ڏي رت جي گردش جو ظاھر نہ ٿيڻ.
موت ڇا کي چئبو آهي
جڏھن انساني دماغ جا سڀ نيورونز مستقل طور تي ڪم ڪرڻ ڇڏي ڏين تہ انکي موت چئبو آهي جڏهن تہ دماغ جي
نيورونز جي موت کي ڊيٽيڪٽ دريافت ڪرڻ، ظاهر ڪرڻ
مشڪل هجي ٿو ڇوجو دماغ جي سرگرمي کي عام طور تي
گارا گرائيوف
گارا ابوالفراز اوگهلو گرائيف (Qara Əbülfəz oğlu Qarayev, Кара́ Абульфа́зович Кара́ев (Kara Abulfazovich Karayev)، فيبروري 5، جنم 1918 باڪو۾ - وفات 13 مئي 1982 ماسڪو ۾)، سندس نالو ڪارا ڪاريف يا ڪارا قائيف جي طور تي پڻ هِجي ڪيو ويندو آهي، سوويت آذربائيجان جو مشهور موسيقار هو. گريائيف تقريباً 110 موسيقي جا حصا لکيا، باليٽ ، اوپيرا، سمفونڪ ۽ چيمبر جا ٽڪڙا، پيانو، ڪينٽتا، گانا ۽ مارچ لاءِ سولو، ۽ نه رڳو آذربائيجان ايس ايس آر ۾ ۽ سڄي دنيا ۾، پر سوويت يونين جي باقي علائقن ۾ پڻ مشهور ٿيو.
شروعاتي زندگي
گرائيوف هڪ ٻارن جي بيمارين جو ماهر طبقي جي خاندان ۾ پيدا ٿيو ، جيڪو باڪو ۾ مشهور هو. سندس ماءُ، سونا، باڪو جي اسڪول جي پهرين گريجوئيٽ منجهان هئي. هو روسي موسيقي سوسائٽي. گريائيف جو ننڍو ڀاءُ مرشل سرجن ۽ ڊاڪٽر آف ميڊيسن ٿيو.
سال 1926 ۾، اٺن سالن جي عمر ۾ ، گارا گرائيف آذربائيجان اسٽيٽ ڪنزرويٽوائر جي جونيئر ميوزڪ اسڪول ۾ داخل ٿيو، جيڪو هن وقت باڪو ميوزڪ اڪيڊمي جي نالي سان مشهور آهي. پنهنجي موسيقي جي قابليتن جي ڪري، گرائيف کي 1933 ۾ آذربائيجان اسٽيٽ ڪنزرويٽوائر ۾ ٻن فيڪلٽين ۾ هڪ ئي وقت داخلا جي اجازت ڏني وئي. هن جي استادن ۾ جورگي شروائيف، ليونڊ روڊولف، ۽ مشهور آذربائيجان موسيقار عزير حاجبيووف هئا. 1937 ۾، گرائيف آذربائيجان ايس ايس آر جي مرتب ڪندڙ(ڪمپوزرز) يونين ۾ شامل ٿيو.
ڪيريئر
1941 ۾ گرائيف آذربائيجان اسٽيٽ فيلارمونڪ سوسائٽي ۾ تعليم ڏيڻ لاءِ باڪو ڏانهن موٽي آيو. 1945 ع ۾ ، هن ۽ جوويت حاجيئيف ٻنهي مادر وطن لکيا (“Vətən”) اوپيرا ، جنهن جي لاءِ انهن کي هڪ معزز اسٽالن انعام سان نوازيو ويو. 1948 ع ۾ ، 30 سالن جي عمر ۾ ، گرائيف کي وري هي انعام پنهنجي سمياتي نظم ليلي ۽ ماجنون لاءِ ڏنو ويو ، ساڳيو ئي ترتيب ڏنل مشهور ڪم نظامي گنجوي جي بنياد تي. 1948 ۾ عزير حاجبيوف جي وفات تي ، گيرائيف آذربائيجان ايس ايس آر جي مرتب ڪندڙن جو يونين ۽ آذربائيجان اسٽيٽ ڪنزرووائرائر جو ريڪٽر بڻجي ويو. هن پوئين عهدي ۾، گرائيف آذربائيجان جي لوڪ موسيقيءَ جي تعليم تي اوزيير حاجبيوف جو روايتي زور برقرار رکيو، ۽ همعصر صنفن کي ترقي ڏني، جهڙوڪ آذربائيجان جي موسيقي ۾ جاز. سال 1948 ۾ گريائيف سوويت سازن جي پهرين نيشنل يو ايس ايس آر ڪانگريس لاءِ نمائندو پڻ ٿيو. ساڳئي سال ۾ گرائيف آذربائيجان آرڪيٽيڪچر ۽ آرٽ انسٽيٽيوٽ ۾ ميوزڪ کاتي جي سربراهي پڻ ڪئي.
1952 ۾ ڪئروگرافر پي اي گوسيف جي هدايت هيٺ، گيرائيف جي ست خوبصورتين جو بيلٽ آذربايجاني ٿيٽر آف اوپيرا ۽ بيلٽ تي مقابلو ڪيو ويو. نظامي گنجوي جي مشهور نظم تي مشتمل ست سهڻيون ( "Yeddi gözəl") آذربائيجان جي ڪلاسيڪي موسيقي جي تاريخ ۾ هڪ نئون باب کوليو. گريائيف جو واحد ٻيو بيلٽ، ٿننڊر جو رستو، 1958 ۾ تيار ڪيل، ڏکڻ آفريڪا ۾ نسلي انتشار لاءِ وقف هو. ساڳئي سال، گيرائيف پڻ ڪئسپين سمنڊ جي تيل ڪارڪنن بابت دستاويزي فلم ـ اي اسٽوري ابائوٽ آئل ورڪرز جي سکيا لکي، جيڪا رومن ڪريمن پاران هدايتڪاري هيٺ ۽ نفت داشلاري جي ماڳ تي ٺاهي وئي.
ڀٽي (شھدادڪوٽ)
ديھ ڀٽي سنڌ جي ضلعي قمبر شھدادڪوٽ جي شھدادڪوٽ تعلقي جي يونين ڪائونسل نمبر 1 جمالي جي ھڪ ديھ جو نالو آهي جيڪا تپو جمالي م واقع آهي. ديھ ۾ ڀٽي ذات وارن جي ڳوٺن واقع ھجڻ سبب اھو نالو ڏنو ويو. ھاڻي ڀٽي ذات وارن جي آبادي گھڻي ڀاڱي شھدادڪوٽ شھر ۾ منتقل ٿي چڪي آهي.